
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 
2018 M. GRUODŽIO 21 D. NUTARIMO NR. O3E-468 „DĖL ELEKTROS ENERGETIKOS ĮMONIŲ APSKAITOS ATSKYRIMO IR SĄNAUDŲ PASKIRSTYMO REIKALAVIMŲ APRAŠO PATVIRTINIMO“ PAKEITIMO

2022 m. gegužės 20 d. Nr. O3E-736
Vilnius


Vadovaudamasi Lietuvos Respublikos energetikos įstatymo 8 straipsnio 11 dalies 2 punktu, Lietuvos Respublikos elektros energetikos įstatymo 9 straipsnio 3 dalies 4 punktu, 69 straipsnio 3 dalimi, 67 straipsnio 12 dalimi ir atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2022 m. gegužės 13 d. pažymą Nr. O5E-653 „Dėl Valstybinės energetikos reguliavimo tarybos teisės aktų pakeitimo“, Taryba n u t a r i a:
Pakeisti Elektros energetikos įmonių apskaitos atskyrimo ir sąnaudų paskirstymo reikalavimų aprašą, patvirtintą Tarybos 2018 m. gruodžio 21 d. nutarimu Nr. O3E-468 „Dėl Elektros energetikos įmonių apskaitos atskyrimo ir sąnaudų paskirstymo reikalavimų aprašo patvirtinimo“ (toliau – Aprašas):
.	Pakeisti Aprašo 30.11 papunktį ir jį išdėstyti taip:
„. baudas, delspinigius;, išskyrus izoliuoto elektros energetikos sistemos darbo paslaugos baudas, delspinigius, susijusius su gamtinių dujų įsigijimu, suskystintų gamtinių dujų (toliau – SGD) terminale technologinėms reikmėms sunaudotų SGD, saugojimu saugykloje Įstatyme nustatytu atveju, kai yra su elektros energetikos sistemos atsparumu, darbo saugumo, patikimumo užtikrinimu  susijusių vieno ar kelių veiksnių, kuriais vadovaujantis buvo nustatyta izoliuoto elektros energetikos sistemos darbo paslaugos kaina, pokyčių, pateikiant pagrindimą, kad šios sąnaudos buvo patirtos, siekiant užtikrinti elektros energetikos sistemos darbo saugumą, stabilumą ir nesant ūkio subjekto tyčinių veiksmų ar neveikimo.“ 
.	Pakeisti Aprašo 30.5 papunktį ir jį išdėstyti taip:
„. patirtas palūkanų sąnaudas, išskyrus:
. palūkanų sąnaudas, kurios reikalingos padengti apyvartinių lėšų trūkumą vykdant Lietuvos Respublikos Vyriausybės 2020 m. kovo 16 d. pasitarimo sprendimo (protokolo Nr. 14) priede numatytas priemones, kartu atsižvelgiant į vartotojų ar elektros energetikos įmonių, įtrauktų į Sąrašą, ir visuomeninio tiekėjo mokestinių prievolių atidėjimą per laikotarpį nuo Lietuvos Respublikos Vyriausybės paskelbto karantino Lietuvos Respublikos teritorijoje pradžios iki karantino Lietuvos Respublikos teritorijoje atšaukimo ir du mėnesius po jo. Reguliuojamų kainų paslaugoms (produktams) ir atitinkamiems verslo vienetams gali būti priskiriamos tiek jau sudarytų paskolų, tiek naujų Lietuvos Respublikos teritorijoje paskelbto karantino laikotarpiu sudarytų trumpalaikių paskolų (iki vienerių metų), skirtų subalansuoti elektros energetikos įmonės finansinius srautus Lietuvos Respublikos teritorijoje paskelbto karantino laikotarpiu, palūkanų sąnaudos. Reguliuojamų kainų paslaugoms (produktams) ir atitinkantiems verslo vienetams draudžiama priskirti minėtų paskolų palūkanų dalį, viršijančią Lietuvos banko skelbiamų nefinansinėms korporacijoms (bendrovėms) suteiktų naujų paskolų eurais, kurių trukmė trumpesnė nei vieneri metai, atitinkamo mėnesio palūkanų normų vidurkį. Palūkanų normų vidurkis nustatomas atsižvelgiant į elektros energetikos įmonės naujai sudarytos paskolų sutarties datą;
. izoliuoto elektros energetikos sistemos darbo paslaugos faktines, bet ne didesnių nei 2 proc. palūkanų sąnaudas, patirtas dėl kuro atsargų pirkimo perdavimo sistemos operatoriaus užsakyme nustatytam laikotarpiui, kai kuro atsargos būtinos pasirengiant perdavimo sistemos operatoriaus užsakymui vykdyti.“ 



Tarybos pirmininkas 	Renatas Pocius

